
Membrii Oficiului institutional Erasmus- si cadre didactice ale USEFS au participat la data de 8 noiembrie 
2018 în cadrul Seminarului „Programul Erasmus+. Oportunităţi de a dezvolta si consolida parteneriate 
internaţionale” organizat de Oficiul Naţional Erasmus+ în Republica Moldova. Acest eveniment s-a înscris în 
Campania de informare 2018, privind oportunităţile Programului UE Erasmus+. Acţiunea a fost organizată cu 
sprijinul Delegației Uniunii Europene în Republica Moldova și Ministerului Educaţiei, Culturii și Cercetării al 
Republicii Moldova. 


La eveniment au fost invitați reprezentanții staff-ului universitar din Republica Moldova, care au avut 
oportunitatea de a cunoaște noutăţile în Apelul de proiecte 2019, perspectivele de colaborare internaţională, 
priorităţile si particularitátile Programului Erasmus+ din perspectiva Țărilor de Program și statelor Partenere. 


Pentru a încuraja implicarea și aplicarea la noi proiecte Erasmus+, la eveniment au participat reprezentanți 
ai misiunilor diplomatice ale statelor UE acreditate în Republica Moldova, Agenţiilor și Oficiilor Erasmus+, 
instituţiilor de învățământ superior europene, care pot sprijini crearea consortiilor de universităţi pentru 
participarea în proiectele viitoare Erasmus+. Formatul evenimentului a prevăzut sesiuni de lucru, dedicate 
elaborării proiectelor International Credit Mobility și Capacity Building in Higher Education. 


Expoziţia proiectelor Erasmus+ de Consolidare a Capacitätilor în Învățământul Superior, implementate în 


Republica Moldova, organizată în cadrul evenimentului, a contribuit la o mai mare vizibilitate a dimensiunii 
activităţilor internaţionale a instituţiilor de învățământ superior. 

